cyanic-selkie/wikianc huggingface dataset:
That Night (sang)
«That Night» (norsk oversettelse: den kvelden eller den natten) er en engelskspråklig sang fra 2019 med den latviske gruppen Carousel. Sangen er skrevet av Aleksandrs Volks, Mārcis Vasiļevskis og Sabīne Žuga og ble utgitt kommersielt 22. mars 2019. Sangen ble imidlertid kjent i Latvia allerede 16. februar 2019, da den vant sangkonkurransen Supernova. «That Night» var Latvias bidrag til Eurovision Song Contest 2019 i Tel Aviv i Israel.
Eurovision Song Contest
I januar 2019 ble Latvia trukket til å delta i semifinale 2 av Eurovision Song Contest. Semifinalen ble arrangert i Expo Tel Aviv i Israel torsdag 16. mai, og Latvia hadde startnummer 5. Sangen ble imidlertid ikke blant de ti beste i semifinalen, og kvalifiserte seg dermed ikke til finalen lørdag 18. mai.
Kvinner i for store herreskjorter
Kvinner i for store herreskjorter er en norsk spillefilm regissert av Yngvild Sve Flikke. Den hadde norgespremiere i mars 2015. Filmen er fritt basert på Gunnhild Øyehaugs roman Vente, blinke.
Handling
Kvinner i for store herreskjorter handler om tre kvinner og deres ulike tilværelser. Litteraturstudenten Sigrid forelsker seg i den tyve år eldre suksessforfatteren Kåre Tryvle. Trine er en utagerende performancekunstner som har prioritert karriere framfor å få barn, og det passer derfor svært dårlig at hun er blitt gravid med en fraværende kurator. Heldigvis møter hun trelastarbeideren Agnes, en forfatter med skrivesperre på førtiende året, som frykter at hun snart skal dø og derfor ønsker å kontakte sin bortadopterte sønn. Noe de tre kvinnene har til felles er at de famler i blinde på jakt etter seg selv og lykken.
Henrik Lundh
Henrik Julius Lundh (født 16. april 1894 i Kristiania, død 12. februar 1985 i Oslo ) var en norsk jurist. Han tok juridisk embetseksamen i 1916. Mens han studerte, var han journalist. Han ble dr. juris. i 1929 på avhandlingen Navneplikt og navnerett.
Lundh arbeidet i Justisdepartementet fra 1919, etter at han hadde vært dommerfullmektig. Han var først sekretær, men i 1930 ble han byråsjef. Han var lønnsdirektør i Finansdepartementet fra 1936. Under krigen kom han seg til England og ble ekspedisjonssjef i Justisdepartementet i London-regjeringen 1942-1945. Da krigen var slutt, ble han Statens personaldirektør, en stilling han hadde til han ble riksmeglingsmann (1. april 1948 til 1. april 1954). Han ble byfogd og notarius publicus i Oslo i 1953.
Lundh er kjent som navnelovens far. Han ga ut Navneloven med kommentarer i 1924. Den var også emnet for hans doktoravhandling. Fra 1931 til 1940 var han sensor ved juridisk embetseksamen og foreleste over forvaltningsrett.
Livmorkannibalisme
Livmorkannibalisme eller intrauterin kannibalisme er en ekstrem form for konkurranse mellom søsken som forekommer hos enkelte kjøttetende arter. Slik kannibalisme kan ta mange former, men i alle tilfeller fører det til at mange fostere dannes ved unnfangelsen, men bare noen få blir født. De større og sterkere fostrene spiser sine svakere og mindre utviklede søsken som en kilde til næring for å gjennomføre fosterutviklingen. Livmorkannibalisme forekommer bare hos levendefødende og ovovivipare arter.
Eksempler
Det finnes flere former for livmorkannibalisme. I adelopfagi eller embryofagi spiser fostere hverandre, mens i oofagi spiser de nyutviklede egg. Livmorkannibalisme er relativt sjeldent i dyreriket, men forekommer hos en del marine snegler (familiene Calyptraeidae, Muricidae, Vermetidae og kongsnegler) og enkelte flerbørstemarker, som Boccardia proboscidia. Det er også kjente fra ganske tidlige fosterstadier hos flatormer. Hos disse ligger mange egg tett sammen i eggkapsler, og større og mer velutviklede egg tar plommemasse fra mindre utviklede egg.
Hos virveldyr er livmorkannibalisme kjent fra håbranner slik som tigerhai, og hos ildsalamander og alpesalamander. . Enkelte ovovivipare tannkarper har et system der fostrene spiser nydannede egg (oofagi) i mors liv. Det finnes også fossile eksempler. Fossiler av svært unge eksemplarer (nyfødte eller muligens aborterte fostre) av havmusa Delphyodontos dacriformes fra karbon, har både skarpe tenner og avføring i tarmen, som antyder at de har spist som fostere. Kjempehaien Megalodon har muligens også drevet livmorkannibalisme, hvilket tillot de overlevende fosterene å bli hele to meter lange før fødselen.
Fantômas (kinoføljetong)
Filmserien har få likheter med den franske kinoføljetongen fra 1913.
Handling
Fantomas, en mester-kriminell, tilbyr seg å gi opp sitt kriminelle liv, men bare dersom myndighetene lover å aldri straffeforfølge ham for noen av hans tidligere forbrytelser. Men han blir rasende når de nekter ultimatumet hans, og bestemmer seg for å terrorisere byen frem til de går med på å underkaste seg kravene hans.
Fallen (Burzum-album)
Fallen er det åttende studioalbumet til det norske black metal-prosjektet Burzum, og det andre siden bandets eneste medlem, Varg Vikernes ble løslatt fra fengsel i mai 2009. Albumet ble utgitt 7. mars 2011. Albumet er innspilt i Grieghallen i Varg Vikernes sin hjemby, Bergen. Fallen fortsetter Burzums tradisjon med å bruke klassiske kunstverk som omslag. I dette tilfellet brukes en beskåret versjon av William-Adolphe Bouguereaus «Douleur d'amour» (1899). Inne i CD-coveret finnes det en rekke illustrasjoner av den danske tegneren Lorenz Frølich.
Inside the Whore
Inside the Whore er en norsk spillefilm som hadde premiere i 2011. Den er en fiktiv dokumentarfilm og skrekkfilm i grindhouse-sjangeren. Filmen ble regissert av Reinert Kiil, som også hadde skrevet manus og produsert filmen gjennom sitt eget selskap Kiil Productions. Han spilte også selv rollen som regissør i filmen. Tittelen er engelsk, og kan oversettes som «På innsiden av hora»
Handling
Inside the Whore fremstilles som en bak scenen-dokumentar. Et filmteam skal lage en oppfølger til den fiktive filmen Hora, som skal ha hatt premiere i 2009. Regissør «Reinert Kiil» (som spilles av Reinert Kiil selv) og kameramann «Vidar Olsen» (Kim Sønderholm) vil skape tidenes mest groteske og virkelighetsnære film. Underveis i opptakene blir det klart at det er noe som ikke stemmer. Regissøren begynner å miste grepet, og skuespillerne begynner å bli redde. I filmen skildres det hvor langt noen er villig til å gå for å prøve å skape den mest groteske og virkelighetsnære filmen noensinne.
Ibrahima Diaw
Ibrahima Diaw (født 9. juli 1992) er en senegalesisk bordtennisspiller.
Han representerte Senegal under Sommer-OL 2020 i Tokyo, hvor han ble utslått i første runde.
Lang natts ferd mot dag
Lang natts ferd mot dag er et musikkalbum med Hjerterknekt, utgitt den 9. september 2011.
Belém (Paraíba)
Belém er en kommune i delstaten Paraíba i nordøstregionen av Brasil.
Mook en Middelaar
Mook en Middelaar (limburgsk: Mook en Middelar) er en kommune helt nord i den nederlandske provinsen Limburg.
Jon Mannsåker
Jon Jørundson Mannsåker (født 28. september 1880 i Ullensvang, død 29. februar 1964) var en norsk prest og stortingsrepresentant for Venstre 1928-1933.
Han var far til Bergfrid Fjose, Dagfinn Mannsåker og Jørund Mannsåker
Mannsåker ble cand. theol. 1911, bestyrer av Hardanger Folkehøgskole 1912-1928, hjelpeprest i Ullensvang 1914-1928, res. kap. Voss 1928, res. kap. Trefoldighets menighet i Oslo 1933, sogneprest 1940-1950. Han var stortingsrepresentant for venstre fra 1928 til 1933. I 1963 fikk Mannsåker Kongens fortjenestemedalje i gull for sitt livslange ungdoms- og avholdsarbeid. Mannsåker var en ihuga målmann, han var en periode leder av studentmållaget i Oslo, og var den første teologistudenten som skrev eksamensoppgavene sine på nynorsk. Han var også den første presten i Oslo som skrev nynorsk. Mannsåker var opptatt av kirkemusikk, i 1936 ga han ut en nynorsk koralbok, sammen med kantor A. Sandvold.
Monteverdi
Monteverdi kan vise til:
Belém do Brejo do Cruz
Belém do Brejo do Cruz er en kommune i delstaten Paraíba i nordøstregionen av Brasil.
MS «Alden» (1987)
MS «Alden», tidligere «Senjahamn» og «Landøy», er en hurtiggående ambulansebåt, bygget i 1986. Båten ble kjøpt av Fylkesbaatane i Sogn og Fjordane i 1990 og gikk for rederiet frem til 2003. Gått som ambulansebåt i Harstad-området fra 01.07.2009-01.01.2019. I opplag på Rødskjær (Arctic Selfa) til 05.2019 da båten ble forflyttet til sognefjorden. Benyttet i sommerrute Flåm - Balestrand 2 mnd, 2019/2020.
Historie
01.2019- Avsluttet ambulansetjeneste. I opplag ved Arctic Selfa (Rødskjær) til 05.2019. Så forflyttet til sognefjorden. Sommerrute Flåm- Balestrand 2 mnd hver sommer 2019/2020.
K League 1 2020
K League 1 2020 var den 38. sesongen av K League 1. vant ligaen. rykket ned sammen med som ble tvangsflyttet ned til K League 2.
Wuzhangplatået
Wuzhangplatået (五丈原) er serie platåer nær elven Wei i Kina. De ligger i provinsen Shaanxi, 56 kilometer fra Baoji. Navnet betyr «fem zhang», der zhang (丈) er en kinesisk måleenhet som tilsvarer 3⅓ meter.
Her stod slaget på Wuzhangplatået i de tre rikers tid i Kina, da Shu-statsmannen Zhuge Liang døde av sykdom.
Ulf Sivnert
Ulf Sivnert er en svensk tidligere fotballspiller. Sivnert, som var spiss, spilte seriekamper for Malmö FF i 1965 og 1966.
Laurens County (Georgia)
Laurens County er et fylke i den amerikanske delstaten Georgia.
The Good Fight
The Good Fight er en amerikansk nettserie produsert for strømmetjenesten CBS All Access. Seriens første sesong hadde premiere 19. februar 2017. Våren 2020 hadde sesong 4 premiere. Sesong 5 hadde premiere i juni 2021.
Seattle Metropolitans
Seattle Metropolitans var en profesjonell amerikansk ishockeyklubb fra Seattle i Washington. Den ble stiftet i 1915 og spilte i PCHA 1911 og 1924. Seattle Metropolitans vant Stanley Cup som det første laget fra USA i 1917 da laget slo det canadiske laget Montreal Canadiens med 3-1 i kamper og 23-11 i målforskjell. 14 av målene ble laget av Bernie Morris. Seks av disse laget Morris i den fjerde kampen som Metropolitans vant med 9-1.
The Good Fight
Serien er en oppfølger til dramaserien The Good Wife, som ble sendt mellom 2009 og 2016. I likhet med The Good Wife ligger manuset til The Good Fight tett opp til begivenheter og samfunnsutviklingen i virkelighetens USA, og kan tolkes som en kommentar til hendelsene i USAs politiske liv.
Seattle Metropolitans
Metropolitans spilte også Stanley Cup-finale i 1919 og 1920. I 1919 skulle den avgjørende kampen mot Montreal Canadiens spilles 1. april, men ble ikke startet da mange av spillerrne ble rammet av spanskesyken. I 1920 tapte laget finalen mot Ottawa Senators med 3-2 i kamper.
Evald Solbakken
Evald O. Solbakken (født 15. desember 1898 i Vang, død 4. mars 1967) var en norsk journalist og politiker (NKP/AP).
Han ble med i AP i 1917, og var formann for Hamar sosialistiske ungdomslag. Han arbeidet som sekretær i det faglige opplysningskontoret på Hamar i 1920, og deltok dette året som elev ved den sosialistiske dagskolen som ble startet i hovedstaden. Han gikk på det andre tremånederskurset som kom i gang i august. Året etter ble han redaksjonssekretær i Hamar-avisen Arbeideren, og deretter redaktør i Østerdal Arbeiderblad i 1923.
Ved den store splittelsen i Arbeiderpartiet i november 1923 fulgte han Norges Kommunistiske Parti, og ble igjen redaksjonsekretær i Arbeideren som også hadde fulgt NKP.
I januar 1927 forlot han sammen med 32 andre Hamar kommunistiske parti og meldte seg inn i AP. I slutten av februar samme år ble han redaksjonssekretær i Hamar Arbeiderblad, før han fikk redaktørjobben i Tidens Krav i Kristiansund i årene 1928 til 1931. Fram til 1934 jobbet han så som redaksjonssekretær i Fremtiden i Drammen, før han begynte i Arbeiderbladet.
Under okkupasjonen av Norge ble han arrestert av tyskerne to ganger: 4. desember 1940 ble han fengslet og satt i Oslo fengsel frem til 4. mars 1941. 27. januar 1942 ble han igjen arrestert, og satt i Møllergata 19 til 23. april, da han ble flyttet til Grini fangeleir. Han slapp ut 2. juni 1942, og dro til Sverige. På slutten av krigen hjalp han til i flyktningmottaket Kjesäter.
Han var redaktør i Hamar Arbeiderblad fra 1947 til 1961.
Politikk
Fra 1927 var han aktiv i Arbeiderpartiet på stedene han jobbet, som sekretær i både Hamars og Drammens AP-lag, og som formann i arbeiderungdomslaget på Hamar og AP-laget i Kristiansund.
Solbakken var valgt inn i Oslo bystyre fra 1937 til 1947. Han var valgt inn i Hamar kommunestyre fra 1956 til 1961. Der satt han også i formannskapet.
Žolt Peto
Žolt Peto (født 30. november 1987) er en serbisk bordtennisspiller.
Han representerte Serbia under Sommer-OL 2020 i Tokyo, hvor han ble utslått i første runde.
Bagn og Reinli delområde (Sør-Aurdal)
Bagn og Reinli delområde ligger nordvest i Sør-Aurdal kommune, i Innlandet fylke. De andre delområdene i kommunen er Begnadalen delområde og Hedalen delområde.
Schlagwortnormdatei
Schlagwortnormdatei (SWD) er et kontrollert nøkkeord-/deskriptorsystem, som hovedsakelig brukes til emnekatalogisering i biblioteker. SWD drives av Deutsche Nationalbibliothek (DNB) i samarbeid med flere biblioteksforbund. Hvilke deskriptorer som tas inn i SWD er fastlagt i Regeln für den Schlagwortkatalog (RSWK). Lignende systemer i andre land er Library of Congress Subject Headings (LCSH) og Répertoire d'autorité-matière encyclopédique et alphabétique unifié (RAMEAU).
Omfang
Begrepene i SWD er dessuten arrangert i en egen klassifikasjon men knapt 500 klasser underordnet 36 hovedgrupper.
Don’t Talk
Don't Talk er et musikkalbum med Blind Date. Albumet ble utgitt i 1983.
Ptolemaios fra Aloros
Ifølge en redegjørelse bar han tittelen «konge av Makedonia». Hans bakgrunn, identiteten til hans foreldre, er vanskelig bestemte. En redegjørelse av Diodorus Siculus hevdet at han var en sønn av Amyntas III, men det virker usannsynlig. Andre kilder slo fast at han ikke tilhørte argeadedynastiet, noe som virker mer sannsynlig.
Liv og intriger
Det er kjent at han i tiden rundt 375–373 f.Kr. ble sendt av Amyntas III som sendebud til Athen. Ptolemaios var gift med Eurynoe, en datter av Amyntas III, men han innledet også et intimt forhold til kongens hustru, Eurydike, og sammen smidde de en konspirasjon mot kongen. Eurynoe fant ut av konspirasjonen og advarte sin far. Da Amyntas III døde av naturlige årsaker i 370 f.Kr. ble han etterfulgt av sin eldste sønn Aleksander II. Ptolemaios' ambisjon synes å være å rydde Aleksander II av vegen for selv ta tronen, men ble forhindret av hærføreren Pelopidas fra Theben. Til tross for en avtale med Pelopidas myrdet han Aleksander i 368 f.Kr. og tok kontroll over tronen. Mordet førte til oppstandelser og Pelopidas ble tilkalt for å gjenopprette freden. Som en del av fredsavtalen skulle Ptolemaios kun være regent for den neste sønnen, Perdikkas III mens den yngste sønnen, Filip ble tatt med til Theben som gissel og garanti.
Det har blitt hevdet at senere giftet Eurydike seg med Ptolemaios. Om dette ekteskapet faktisk skjedde, ettersom det er vanskelig å forstå at Eurydike giftet seg frivillig med sin sønns morder, men i tilfelle er det mulig at hun gjorde det for sikre etterfølgelsen til sine gjenværende sønner. Skjebnen til datteren Eurynoe er også uklart.
Samtidig dukket det opp et nytt navn som gjorde krav på den makedonske tronen: en viss Pausanias, en makedoner med uklar bakgrunn, bortsett fra at hans navn kan tyde på forbindelse med Pausanias av Makedonia, en tidligere konge av en antatt sidegren til argeadedynastiet. Pausanias var svært populær og det var flere i Makedonia som støttet hans sak. Eurydike ba da den athenske generalen Ifikrates (Amyntas' adopterte sønn i henhold til en tidligere allianse) om å beskytte tronen til hennes to sønner. Ifikrates fordrev Pausanias som da forsvant ut av historien. Det er intet som tyder på at Ptolemaios hadde noen rolle eller interesse i Pausanias' sak.
Bernardino Batista
Bernardino Batista er en kommune i delstaten Paraíba i nordøstregionen av Brasil.
Ptolemaios fra Aloros
Liv og intriger
I 365 f.Kr. tok Perdikkas III hevn over mordet på sin bror ved å drepe Ptolemaios og ta kontrollen over Makedonias trone. Hans eneherredømme varte ikke lenge, og døde i et slag i 359 f.Kr. Det åpnet for at Filip II kunne bli konge.
Kikinda
Kikinda er en by og kommune i provinsen Vojvodina i Serbia. Kikinda kommune har ca. 67.000 innbyggere. 40.000 av disse bor i byen, de resterende bor fordelt i de 9 landsbyene rundt Kikinda. Kikinda ligger på 45.84° N, 20.45° E.
Kikinda er vennskapsbyen til Narvik. Disse to byene ble vennskapsbyer hovedsakelig etter andre verdenskrig. Partisanske krigsfanger og soldater som dro fra Kikinda for å kjempe i Narvik ble fanget og drept i de to fangeleirene rundt Narvik.
Kikinda og området rundt er rikt på jorder, og oljemarker. Da oljen ble oppdaget tidlig, etablerte flere oljeselskaper seg i området, dette bidro til enorm befolkningsvekst og økonomisk vekst. Dette førte til etterhvert at Kikinda ble den tredje rikeste by og kommune i Jugoslavia på den tiden.
Nå lider byen av arbeidsledighet, korrupsjon, og outsourcing av tidligere industri.
Gunilla von Bismarck
Gunilla grevinne von Bismarck-Schönhausen (født 23. november 1949 i Friedrichsruh i Schleswig-Holstein i Tyskland) er en tysk adelig og kjent person innen den tyske og spanske overklassen. Hun er for tiden Bismarck-familiens overhode.
Hun er oldebarn av fyrst Otto von Bismarck, barnebarn av Herbert von Bismarck og datter av sistnevntes sønn Otto von Bismarck. Fra sitt ekteskap med Luis Ortiz y Moreno (1978–1989) har hun sønnen Francisco José (f. 1980).
Hun kalles noen ganger den «ukronede dronning av Marbella», hvor hun med tallrike fester samler penger til syke barn. Også ved familiesetet i Friedrichsruh ved Hamburg er hun aktiv i veldedig arbeide. For det meste gjennom vel iscenesatte fester for høyadelen. I tysk offentlighet sammenlignes hun ofte med fyrstinne Gloria von Thurn und Taxis.
Carl Anton Larsen
Carl Anton Larsen (født 27. august 1860, død 8. desember 1924) var en norsk hvalfanger, sydhavsfarer og oppdager. Han var opprinnelig fra Østre Halsen i Tjølling kommune (nåværende Larvik kommune), men flyttet senere til Sandefjord.
Antarktis
Larsen oppdaget i perioden 1892–1894 øyer og landområder i Antarktis med «Jason» under to sel- og hvalfangstekspedisjoner. Kaptein CA Larsen bekostet finansieringen av fartøyet og ekspedisjonene selv. Dette kan vises med kvitteringene, som etterkommeren Hans-Kjell Larsen i rett nedstigende ledd har. Han var kaptein på polarskuta «Antarctic» på den svenske antarktisekspedisjonen under ledelse av Otto Nordenskjöld i 1901–03. «Antactic» ble nedskrudd av isen og besettningen fikk overvintre på egen hånd. Nordenskjöld overvintret sammen med fire forskere på Snow Hill Island. Alle utenom en besettningsmann, som døde av sykdom, ble etter hvert reddet av et argentinsk orlogsfartøy.
Larsen Ice Shelf i den nordvestlige Weddellhavet, like ved østkysten av Antarktishalvøya, er oppkalt etter Carl A. Larsen. Han seilte langs denne kysten i 1893. Området er 86 000 km², ekskludert en del øyer som er dekket av isen.
Larsen førte i sesongen 1923/24 den første norske pelagiske ekspedisjon til Rosshavet med det flytende hvalkokeriet «Sir James Clark Ross». Han døde av hjerteanfall sesongen etter.
Sør-Georgia og hvalfangst
Larsen grunnla Grytviken på Sør-Georgia 16. november 1904 som en hvalfangststasjon for hans selskap Compañía Argentina de Pesca. Selskapet hadde en stor økonomisk suksess i starten, men ble nedlagt i 1966 på grunn av overbeskatning av hvalbestanden.
Emil Aloysius Wcela
Emil Aloysius Wcela (født 1. mai 1931 i Bohemia i delstaten New York i USA, død 21. mai 2022 i Ronkonkoma i New York) var en amerikansk katolsk prelat og hjelpebiskop i Rockville Centre.
Prest
Etter å ha fullført sin teologiske utdannelse ved St. Francis College i Brooklyn og ved Immaculate Conception Seminary i Huntington, ble Emil Wcela ordinert til prest for bispedømmet Brooklyn den 19. mars 1960. Han virket først ved Church of Mary Regina i Seaford og var fra 1959 latinlærer ved St. Pius X. forberedende seminar. Samtidig var Wcela kapellan for Newman Club ved Hofstra University i Hempstead på Long Island. Etter å ha studert klassisk filologi ved Fordham University i New York, fortsatte han ved Catholic University of America i Washington, D.C. for semittiske studier og teologi i 1961. Deretter ble han sendt til Det pavelige bibelinstitutt i Roma og École biblique et archéologique française de Jérusalem for studier av De hellige skrifter.
I 1965 ble Wcela foreleser ved Immaculate Conception Seminary i Huntington, hvor han også fungerte som rektor fra 1973 til 1979. Fra 1969 til 1975 var han også direktør for prestenes videreutdannelse. Fra 1979 til 1987 var han også pastor i St. Josephs kirke i Garden City. I 1988 ble han utnevnt til grunnleggende prest for Church of the Resurrection i Farmingville. Samtidig hadde han utført en rekke oppgaver på bispedømmeplan.
Hjelpebiskop i Rockville Center
Pave Johannes Paul II utnevnte ham til hjelpebiskop av Rockville Center og titulærbiskop av Filaca den 21. oktober 1988. Han ble ordinert til biskop av biskopen av Rockville Centre, John Raymond McGann, den 13. desember samme år, i Cathedral of St. Agnes i Rockville Centre; medkonsekratorer var hjelpebiskopene ved Rockville Centre Alfred John Markiewicz og James Joseph Daly. Han ble bisokoppelig vikar for bispedømmets østlige deler.
Wcela hadde oppgaver i flere kapasiteter for USAs katolske biskopskonferanse, som som medlem og deretter leder av komiteen for pastoral praksis, styrende organ for NCCB, komiteen for liturgi og andre. Han er forfatter av seks bøker i Bibelstudieserien God's Word Today og en rekke artikler og bokanmeldelser i publikasjoner som The Catholic Biblical Quarterly og The Bible Today.
3. april 2007 innvilget pave Benedikt XVI hans aldersrelaterte avskjedssøknad.
Absinthe
Absinthe er en amerikansk stumfilm fra 1914 regissert av Herbert Brenon og George Edwardes-Hall.
Emil Aloysius Wcela
Hjelpebiskop i Rockville Center
Når det gjaldt debatten om kvinners rolle i den katolske kirke, argumenterte han i en artikkel og et intervju i 2012-utgaven av America, et ukentlig jesuittmagasin, at tiden kan ha kommet for kvinnelige diakoner. Han skrev videre at «ordinasjonen av kvinnelige diakoner som besitter de nødvendige personlige, åndelige, intellektuelle og pastorale kvalitetene ville bringe et nytt nivå av offisiell anerkjennelse til deres uunnværlige rolle i kirkens liv.»
Episkopalgenealogi
Hans episkopalgenealogi er:
Ali Al-Khadrawi
Ali Al-Khadrawi (født 31. mai 1997) er en saudiarabisk bordtennisspiller.
Han representerte Saudi-Arabia under Sommer-OL 2020 i Tokyo, hvor han ble utslått i første runde.
Catharine Wilhelmine Wedel-Jarlsberg
Catharine Wilhelmine komtesse Wedel-Jarlsberg (1751–1786) var en norsk adel sdame.
Hun ble født på Jarlsberg som datter av lensgreve Frederik Christian Otto Wedel-Jarlsberg og hustru Sophie Rigborg Amalie Huitfeldt. I 1763 var hun innskrevet i Roskilde Adelige Jomfrukloster.
Den 19. september 1777 giftet hun seg i Voldum kirke i Jylland med tidligere kammerjunker hos dronning Juliane Marie, kammerherre Christian Frederik Juul til Store Borupgård (1745–1821). Med ham fikk hun datteren Sophie Christiane Juul (1778–1810).
Hun døde den 26. februar 1786, og ble bisatt i en marmorsarkofag i Uth kirke.
Slaget ved Soor
Slaget ved Soor var et slag som ble utkjempet den 30. september 1745 i Böhmen. Preussen under Fredrik II av Preussen slo en samlet hær fra Østerrike og Sachsen ledet av fyrst Karl Aleksander av Lorraine under den østerrikske arvefølgekrigen. Etter et par tidlige tilbakeslag klarte Fredrik og prøysserne til slutt å vinne slaget.
Bakgrunn
Tre måneder etter slaget ved Hohenfriedberg utnyttet fyrst Karl den henslengte leiren Staudenz som Fredrik hadde satt opp, og gikk deretter til et overraskelsesangrep på den reduserte prøyssiske hæren. Fredrik hadde lagt igjen flere avdelinger under marsjen sin gjennom Böhmen og manntallet var redusert til rundt 22 500 mann. Fyrst Karl oppdaget videre at Karl ikke hadde okkupert åsen Graner-Koppe, som lå rett nord for Burkersdorf og som dominerte landskapet i øst og sør. Karl sende deretter opp musketerer, grenaderer, kavaleri og 16 kanoner samtidig som han strakte resten av hæren i en linje i sør.
Slaget
Prøysserne oppdaget at østerrikerne var i nærheten og gikk til angrep først, til tross for at østerrikerne hadde overraskelsesmomentet og terrenget på sin side. De marsjere i kolonner og Fredrik styrte hæren sin mot nord der slaget ble åpnet med en østerriksk kanonade mot de sterkt utsatte kavalerikolonnene da de passerte nedenfor Graner-Koppe. Kavaleriet stod for øvrig i mot ilden og grupperte seg nord for åsen.
General Buddenbrocks kavalerister åpnet angrepet med å drive de østerrikske hestene ned fra høyden. Kavaleriangrepet sprang derimot inn i det østerrikske infanteriet og ble deretter jaget tilbake av geværild. Graner-Koppe ble så angrepet av infanteristene. De prøyssiske elitegrenaderene marsjerte opp rett foran de østerrikske kanonene og ble sterkt redusert av kanon– og geværild. Den andre linjen gikk fremover og kjempet seg gjennom de østerrikske grenaderene. De tok toppen og satte det farlige kanonbatteriet ut av spill.
Samtidig var den østerrikske høyreflanken i en fraskilt kamp mot prøysserne, som på sin side prøvde å ta landsbyen Burkersdorf. Etter å ha nesten kjørt seg fast mot et annet kanonbatteri nær landsbyen klarte troppene til Ferdinand av Braunschweig til slutt å bryte gjennom midten av østerrikerne. Østerrikerne forlot slagmarken og Fredrik gikk seirende ut fra en av de største taktiske utfordringen han møtte i sin karriere.
Audnedal stasjon
Audnedal stasjon ligger i Lyngdal kommune, 106,6 moh, 419,34 km fra Oslo. Stasjonen ble åpnet 17. desember 1943 da Sørlandsbanen ble tatt i bruk frem til Moi. Stasjonen ble fjernstyrt fra 19. august 1969 og ubemannet fra 1. juni 1970. Stasjonsbygningen ble totalrenovert i 2009. Det er døgnåpent venterom for reisende, med toalett.
Alle passasjertog stopper på Audnedal stasjon ved behov. Det innebærer at passasjerer som vil reise fra Audnedal må stå på plattformen når toget kommer. Hvis lokføreren ikke kan se noen passasjerer på perrongen, og ingen passasjerer ombord i toget skal av, vil toget passere stasjonen uten å stoppe.
Stasjonen har gratis bilparkering.
Mellom Audnedal og Snartemo, en strekning på 9 km, går banen gjennom Norges femte lengste tunnel, Hægebostadtunnelen, som er 8,5 km lang.
Israel under Vinter-OL 1994
Israel under Vinter-OL 1994. Én mannlig sportsutøver fra Israel deltok i kunstløp under Vinter-OL 1994 i Lillehammer i Norge. Israel, som deltok for første gang i et vinter-OL, vant ikke noen medaljer. Beste plassering var en 16.-plass i kunstløp for menn.
Green Bay Packers i NFL-sesongen 2023
Green Bay Packers spiller i lagets 103. sesong i National Football League, 105. samlet, sjette med general manager Brian Gutekunst og femte under hovedtrener Matt LaFleur.
Dette blir Packers’ første sesong siden 2004 uten quarterbacken Aaron Rodgers i spillerstallen etter at han ble draftet til New York Jets den 26. april. Rodgers, som hadde vært lagets startende quarterback siden 2008, ledet laget til NFC Championship Game fem ganger og en seier i Super Bowl XLV.
Draft
Draftbytter
Terminliste
Noter <!--
Uke 12: at Detroit Lions
Thanksgiving Day games
Conference
-->
Ngiratkel Etpison
Ngiratkel Etpison (født 3. mai 1925, død 1. august 1997) var en palauisk politiker som var landets femte president fra 1989 til 1993. Presidentvalget i 1988, som Etpison vant, ble holdt med simpelt flertall (flest stemmer). Han fikk kun 26 % av stemmene, men dette var 31 stemmer flere enn andreplassen, Roman Tmetuchl. At valget ble så nært gjorde at Palau endret stemmesystemet sitt til å kreve alminnelig flertall (mer enn halvparten av stemmene). Etpison ble den første presidenten til å sitte hele perioden sin, og stilte til gjenvalg i valget i 1992. Han kom imidlertid på tredjeplass med 2,084 stemmer, bak Johnson Toribiong med 3,188 stemmer og Kuniwo Nakamura med 3,125 stemmer.
Boa Ventura
Boa Ventura er en kommune i delstaten Paraíba i nordøstregionen av Brasil.
The Fatal Hour (film, 1920)
The Fatal Hour er en amerikansk drama-stumfilm fra 1920, regissert av George W. Terwilliger. Filmen er basert på et skuespill fra 1908 av Cecil Raleigh.
Filmen er antatt tapt.
Handling
Etter at markien av Deerminister er død arver nevøen Nigel Villiers tittelen etter ham. Men Nigel har en fiende som heter Jim Callender, og han bestemmer seg for å sørge for at Nigel ikke skal bli marki. Blant Callenders bekjente er lord Dolly, en annen av Nigels onkler. Sammen legger lorden og Callender planer for å bevise at Nigels far giftet seg med moren hans før hans første kone var død; klarer de å dokumentere det, vil Nigel ikke være en rettmessig arving til marki-tittelen, og tittelen vil gå videre til lord Dolly.
Callender planlegger i tillegg å drive utpressing overfor Dudley Gore, som er broren til Nigels kjæreste Dorothy.
For å dokumentere at han har slektstreet i orden, reiser Nigel til et kloster i Sveits som er i besittelse av opptegnelser om familien hans. I Sveits oppdager han at Callender har kommet dit før ham, og nå forsøker å destruere alle dokumentene som gjelder Nigels familie. De begynner å slåss, og Callender mister livet under slåsskampen. Alle papirene og juvelene blir deretter returnert til de rettmessige arvingene.
Filosofiåret 1740
Filosofiåret 1740 er en oversikt over hendelser, utgivelser og personer med tilknytning til filosofi i 1740.
Berserk gjennom Nordvestpassasjen
Berserk gjennom Nordvestpassasjen er en norsk TV-serie på seks episoder som gikk på NRK1 i 2008. Serien er et ekspedisjons/reise-program som følger kaptein Jarle Andhøy og mannskapet ombord i båten «Berserk» på vei gjennom Nordvestpassasjen. Ekspedisjonen er også skildret i boken Berserk gjennom Nordvestpassasjen (Flyt Forlag, 2008).
Serien er en samproduksjon mellom Wildvikings og NRK. Den vant prisen for beste dokusåpe under Gullruten 2009, Andøy valgt da å gi prisen videre til Tangerudbakken Borettslag som var nominert i samme klasse.
Episoder
Serien består av seks episoder:
Kristian Klausen
Kristian Klausen (født 24. desember 1971 i Drammen) er en norsk forfatter. Han debuterte i 2008 med novellesamlingen Måltidet i Emmaus på Cappelen Damm.
Ikechukwu Ezenwa
Ikechukwu Ezenwa (født 16. oktober 1988) er en nigeriansk fotballspiller som spiller for den nigerianske klubben Enyimba International FC.
«Pilatre de Rozier» (luftskip)
«Pilatre de Rozier» var et fransk ikke-rigid luftskip som ble konstruert under den første verdenskrigen av luftskipprodusenten Astra-Torres. Det var bygd som en meget stor «grand cruiser» med basis i Astra-Torres-designen som hadde tredelt ballonghylster med interne bærewiresystem. Med sin lengde på 129 meter viste det seg å være uegnet med dårlig langsgående stabilitet og rask trykktap. Det ble satt på bakken og kuttet opp til to separate luftskip, «Pilatre de Rozier» og «Alsace».
Ikechukwu Ezenwa
Landslaget
Han ble tatt ut i s tropp til VM i fotball 2018 i Russland.
The Fatal Sign
The Fatal Sign er en amerikansk stumfilm-føljetong fra 1920, regissert av Stuart Paton og med Claire Anderson og Harry Carter i hovedrollene. Føljetongen er innen krim- og drama-sjangeren og består av 15 filmer som er antatt tapt.
Skypumpe
En skypumpe er en kraftig roterende luftsøyle som oppstår over hav og innsjøer. Den ligner en tornado, men de oppstår gjerne i mildere vær og er ofte betydelig svakere enn tornadoer. Skypumper oppstår i forbindelse med cumilformede skyer, og vanligvis ikke i forbindelse med superceller slik tornadoer gjør.
Forskjellige typer
Skypumper som blir dannet utenom superceller kalles «ikke-tornadiske skypumper», mens de som oppstår i forbindelse med mesosykloner i superceller kalles «tornadiske skypumper». De tornadiske skypumpene er generelt kraftigere enn de ikke-tornadiske, og er i praksis bare tornadoer over vann. Tornadiske skypumper oppstår på samme måte som vanlige tornadoer.
De ikke-tornadiske skypumpene oppstår vanligvis i kystområder i forbindelse med konvektive skyer i utvikling. De er vanligvis av F0 styrke på Fujitaskalaen med vindhastighet mindre enn 30 m/s og kan ofte sammenlignes med tromber på land. Skypumper oppstår oftest i områder med tropisk klima, men kan også oppstå i mer tempererte områder. I Norge er de å se hver sommer langs kysten.
For å danne ikke-tornadiske skypumper trengs ustabile atmosfæreforhold som skaper stigende luftbevegelser. I tillegg må det være forskjellig vindretning i to forskjellige luftlag, slik at luften får en rotasjon. Skypumper kan oppstå langt inne i fjorder, sannsynligvis på grunn av at vinden blir tvunget inn eller ut fjorden nær overflaten, mens det i høyden over fjorden og fjellene er en annen vindretning. I Hardangerfjorden oppstår det årlig skypumper i august-september, og da kan det gjerne stå flere på rekke og rad.
Mange tror at skypumper trekker vann opp fra sjøen og inn i skyen, men i virkeligheten er det lite vann i trakten. Ofte kan det derimot virvles opp vann i de nederste delene av skypumpen. Den synlige delen av skypumpen består derimot av vanndamp som kondenserer til små skydråper på grunn av svært lavt trykk i skypumpen.
Når en skypumpe er i ferd med å oppstå, er ofte det første tegnet en skygge i form av krusninger på vannoverflaten. Når en skypumpe er fullt utviklet, flytter den seg som regel sakte i en krum bane, og varer sjelden mer enn et kvarter før kjøligere luft blir pumpet opp i virvelen og den løser seg opp.
John Helland
John Helland er navnet til flere personer:
Lee County (Georgia)
Lee County er et fylke i den amerikanske delstaten Georgia.
The Adventure of the Wrong Santa Claus
The Adventure of the Wrong Santa Claus er en amerikansk stumfilm fra 1914.
Handling
En innbruddstyv, utkledd som julenissen, stjeler en families julegaver.
Amatør-detektiv Octavius setter derfor ut for å få tilbake alle julegavene igjen, og forhåpentligvis oppdage hvem tyven var.
Alberto Miño
Alberto Miño (født 21. august 1990) er en ecuadoriansk bordtennisspiller.
Han representerte Ecuador under Sommer-OL 2020 i Tokyo, hvor han ble utslått i første runde.
Dangers of Love
Dangers of Love er et musikkalbum med Blind Date. Albumet ble utgitt i 1984.
Nederweert
Nederweert (limburgsk: Ni-jwieërt) er en kommune og et tettsted i den nederlandske provinsen Limburg.
Simpleks (matematikk)
Et simpleks er i matematikken en generalisering av en trekant i to dimensjoner eller et tetraeder i tre dimensjoner. Det gir et n-simpleks som en konveks polytop i n dimensjoner. Det har n + 1 hjørner og sideflater som er (n -1)-simplekser. Simplekset sies å være regulært når det tilsvarer en regulær polytop. Et linjestykke betraktes som et 1-simpleks hvor sideflatene er de to endepunktene. Det er i overensstemmelse med at et 0-simpleks er et enkelt punkt og derfor ingen sideflater..
Trekanter eller 2-simplekser kan benyttes i triangulering til å undersøke de geometriske og topologiske egenskapene til forskjellige flater og geografiske landskap. På en lignende måte kan simplekser benyttes som byggestener ved konstruksjon av mer kompliserte topologiske rom eller komplekser som igjen kan benyttes for å karakterisere mer generelle mangfoldigheter. Dette er en sentral del av algebraisk topologi som spiller en viktig rolle i moderne matematikk og omtales under det mer generell begrep homologi.
Definisjon
Generelt kan et k-simpleks defineres som en konveks omhylning av k + 1 punkter i et affint rom An med dimensjon n ≥ k. Når et affint uavhengig punkt legges til et k-simpleks, kan det kombineres med de eksisterende punktene slik at et (k + 1)-simpleks dannes. For eksempel vil et 0-simplex i punktet A kombineres med et annet punkt B og danne 1-simplekset [A,B]. Det kan fremstilles som et linjestykke mellom disse to punktene. Hvert punkt P på simplekset er gitt ved den affine kombinasjonen hvor de affine koordinatene oppfyller betingelsen a + b = 1 samtidig som de begge er positive.
Sammen med et affint uavhengig punkt C kan man nå danne 2-simplekset [A,B,C] med tre sidekanter [A,B], [B,C] og [C,A] som er 1-simplekser. Det inneholder punkt hvor nå koordinatene oppfyller a + b + c = 1. Slik kan man fortsette å bygge opp nye simplekser med stadig større dimensjoner.
I allminnelighet er et k-simpleks bygget opp av k + 1 affint uavhengige punkt P0, P1, P2, ... ,Pk slik at det inneholder alle punkt
hvor koeffisientene må oppfylle betingelsen 0 ≤ λ0 + λ1 + λ2 + ... + λk ≤ 1. De er derfor barysentriske koordinater for punktet P. I tillegg må de alle være positive som er nødvendig for at man har en konveks omhylning som gir k-simplekset [P0,P1,P2,...,Pk]. Firkantparentesen betegner at rekkefølgen av punktene ikke spiller noen rolle i definisjonen.
Antall k-simplekser med mindre dimensjon i et n-simpleks kan regnes ut med enkel kombinatorikk. Da dette inneholder n + 1 punkter, må man finne ut hvor mange måter man kan plukke ut k + 1 punkter blant disse. Det er gitt ved binomialkoeffisienten
hvor de to leddene på høyre side viser hvordan dette tallet kommer frem ved å betrakte n-simplekset som et (n - 1)-simpleks med ett ekstra punkt lagt til. For eksempel, ved å legge til ett ekstra punkt til et 2-simpleks med tre sidekanter, får man et 3-simpleks. Antall sidekanter i dette er lik antall opprinnelige kanter pluss de tre kantene som dannes fra det nye punktet til de tre hjørnene i 2-simplekset. Det gir i alt 3 + 3 = 6 sidekanter som er det samme antall som i et tetraeder.
Orientering
Punktene i et simpleks [P0,P1,P2,...,Pk] har i utgangspunktet ingen merkelapper slik at deres rekkefølge er likegyldig. Men ofte kan det være nyttig å innføre en orientering av et simpleks. For et eksempel kan man gi 1-simplekset [A,B] en retning fra punktet A til punktet B ved å betegne det som (A,B). Da vil simplekset (B,A) være orientert fra B mot A slik at (B,A) = - (A,B). Det skifter fortegn ved ombytte av to punkter.
Med tre punkter kan man danne 2-simplekset [A,B,C] som likså godt kan skrives som seks andre kombinasjoner [B,A,C] = [C,B,A] = [B,C,A] og så videre. Men med orientering kan de deles opp i to klasser med motsatt orientering. Da kan man si at (A,B,C) = - (C,B,A) =  (C,A,B)  har samme, positive orientering og likedan for (B,C,A). Derimot vil da (C,B,A), (B,A,C) og (A,C,B) representere det samme 2-simplekset og ha motsatt orientering. På samme måte kan et generelt k-simpleks [P0,P1,P2,...,Pk] gis en positiv orientering (P0,P1,P2,...,Pk) eller en negativ orientering ved å beytte om to punkt i symbolet. Dette tilsvarer at et visst antall objekter kan deles opp i to grupper som finnes ved ett like eller ett ulike antall permutasjoner av objektene. Et punkt P er et 0-simpleks som mer korrekt kan skrives som (P), men begge notasjoner benyttes.
Komplekser og kjeder
To simplekser med ikke nødvendigvis samme dimensjon kan kobles sammen til ett mer komplisert objekt ved å dele et simpleks med samme dimensjon. Et slikt geometrisk objekt kalles generelt for et simpleksialt kompleks. Tar man for eksempel 2-simplekset (A,B,C) og 1-simplekset (P,D) som man lar få samme hjørne C = P, så skriver man dette komplekset som (A,B,C) + (C,D). Geometrisk ser det ut som en trekant med et linjestykke koblet til et hjørne.
En spesiell viktig rolle har komplekser som er slike summer av simplekser med samme dimensjon. De kalles for kjeder. Består den av k-simplekser, har man en k-kjede. For eksempel beskriver summen (A,B) + (B,C) en 1-kjede som danner en brukket linje. Den forbinder punktene A og C med linjestykkene AB og BC. Likedan kan man kombinere to 3-simplekser slik at de danner ett oktaeder ved at de deler en felles sideflate. Derfor kan man si at det er en liten 3-kjede. Man kan konstruere slike kjeder ut av alle simplekser man har til rådighet.
Når en kjede er lukket, kalles den for en sykel. Geometrisk ser den ut som en løkke hvor endene er knyttet sammen. Består den av k-simplekser, har man med en k-sykel å gjøre.
Pierre Bérégovoy
Pierre Eugène Bérégovoy (født 23. desember 1925 i Déville-lès-Rouen i Seine-Inférieure, død 1. mai 1993 i Nevers) var en fransk sosialdemokratisk politiker. Han var Frankrikes statsminister under president Mitterrand fra 2. april 1992 til 29. mars 1993.
Simpleks (matematikk)
Randen til et simpleks
hvor simpleksene på høyre side inneholder ett mindre punkt og har derfor en dimensjon som også er en mindre. Operasjonen er definert slik at når den for eksempel virker på et 2-simpleks (A,B,C), gir den
Pierre Bérégovoy
Bakgrunn
Bérégovoy stammet på farssiden fra en ukrainsk familie (Береговой) som under den russiske borgerkrig hadde emigrert fra Russland til Frankrike. Moren var fransk.
Simpleks (matematikk)
Randen til et simpleks
som forventet. På samme måten er randen av 1-simplekset (A,B) nå gitt som
Det er i overestemmelse med at det er orientert fra A til B.
Man kan på samme måte også beregne randen av mer kompliserte kjeder For eksempel er randen til 2-kjeden (A,B,C) + (C,B,D) som består av to 2-simplekser med samme orientering og som deler siden (B,C). Det har nå randen
som består av de fire ytre sidene som ikke er delt i den geometriske figuren.
Boa Vista (Paraíba)
Boa Vista er en kommune i delstaten Paraíba i nordøstregionen av Brasil.
Simpleks (matematikk)
Randen av en rand er alltid null
En sykel representerer et lukket, geometrisk objekt og har ingen rand. For eksempel kan man betrakte randen (A,B) + (B,C) + (C,A) til 2-simplekset (A,B,C) som er en 1-sykel. Dets rand er nå
EM på skøyter 1968, menn
EM på skøyter 1968, menn  ble avholdt på Bislett Stadion i bydelen St. Hanshaugen, Oslo, Norge den 27. og 28. januar 1968 med 28 deltakere fra 10 nasjoner.
Pierre Bérégovoy
Yrkeskarriere
I 1942 bestod han opptaksprøven ved det statlige jernbaneselskap SNCF. I 1944 deltok han i frigjøringen av de ytre deler av Rouen. I 1949 ble han engasjert for å ha kontakten med fagforeningene av Christian Pineau, som var minister for offentlige arbeider og transportvesenet i regjeringen Queuille. I 1950 ble han teknisk ansvarlig ved Gaz de France (GdF) i Rouen. Han ble i 1960 med samme oppdrag flyttet til Paris. Han fortsatte å inneha stillinger i GdF frem til 1978, da han sluttet som stedfortredende direktør.
Simpleks (matematikk)
Randen av en rand er alltid null
Fra definisjonen av virkningen til randoperatoren, kan man vise at dette er alltid tilfelle. Randen av en rand vil alltid være null. På kompakt form kan denne viktige, homologiske setningen skrives som
EM på skøyter 1968, menn
Fred Anton Maier vant mesterskapet foran Eduard Matusevitsj og Magne Thomassen.
Medaljevinnere
Ifølge avisreportasje gjengitt i boken Store idrettsøyeblikk: norsk idrett gjennom 50 år (utgitt 1970) står det at lørdagens isforhold var av arbeidsis-type og at mange anså slaget om mesterskapet som avgjort etter Fred Anton Maiers fantastiske 5,000 meter hvor han vant med en seiersmargin på 15,9 sekunder.
Francesco Zerrillo
Francesco Zerrillo (født 23. april 1931 i Reino i provinsen Benevento i Italia, død 14. mai 2022 samme sted) var en italiensk prelat og katolsk biskop av Lucera-Troia.
Biskop av Tricarico
I tillegg var Francesco Zerrillo sekretær for den regionale bispekonferansen i Basilicata og delegat for kulturell utdannelse i preste- og forberedelsesseminarene.
Biskop av Lucera-Troia
Den 15. februar 1997 utnevnte Johannes Paul II ham til biskop av Lucera-Troia. Zerrillo ble innsatt i dette embede 5. april samme år. Inntil innsettelsen av hans etterfølger som biskop av Tricarico, Salvatore Ligorio, den 1. mars 1998, ledet han også bispedømmet Tricarico som apostolisk administrator. Fra mars til 28. september 2003 var han også apostolisk administrator for det vakante erkebispedømmet Foggia-Bovino.
Francesco Zerrillo var medlem av Kommisjonen for presteskapet i Den italienske bispekonferanse. Han virket for i den regionale bispekonferanse i Apulia som delegat for misjonsarbeid.
Borzja (elv)
Borzja (russisk: Борзя) er ei elv i Zabajkalskij kraj i Russland. Den er ei høyre sideelv til Onon, i Amurs nedbørfelt. Elva er 304 kilometer lang, og har et nedbørfelt på 7 080 km².
Francesco Zerrillo
Biskop av Lucera-Troia
Den 30. juni 2007 innvilget pave Benedikt XVI hans aldersbetingede avskjedsssøknad og utnevnte ham inntil den seremonielle innsettelse av hans etterfølger, Domenico Cornacchia, den 14. oktober samme år til bispedømmets apostoliske administrator. Francesco Zerrillo virket deretter som spiritual ved seminaret i Benevento. Han bodde senere på sitt fødested Reino, hvor han døde 14. mai 2022. Zerrillo ble gravlagt i kirkegårdskapellet der.
Pierre Bérégovoy
Politikken
I 1944 ble han med i Section française de l’Internationale ouvrière (SFIO og grunnla fagforeningsavdelingen av Force Ouvrière. I 1949 overtok han ledelsen av den sosialistisk pregede ukeavisen La République de Normandie. Etter at han trådte ut av SFIO i 1958, var han med på å grunnlegge Parti socialiste unifié (PSU), og fra 1960 ble han som medarbeider av Pierre Mendès France ansvarlig for sosiale spørsmål. I 1967 trådte han ut av også dette partiet. Deretter var han med i politiske klubber under ledelse av Alain Savary.
Angelo Poliziano
Angelo Poliziano, også kjent som Politian, egentlig Angelo Ambrogini (født 14. juli 1454 i Montepulciano i Italia, død 28. september 1494 i Firenze) var en italiensk humanist og dikter. Poliziano var venn og protegé av Lorenzo de' Medici, og en at de fremste klassisk lærde i renessansen Han behersket gresk og latin like godt som sitt italienske morsmål, og var en ledende dikter, filosof og filolog. Blant hans tidlige verker er en latinsk oversettelse av Iliaden (ferdig i 1475). Hans dikteriske mesterstykke er verket Stanze cominciate per la giostra del Magnifico Giuliano de' Medici (ferdig i 1478), som er et av den italienske litteraturs mest lysende arbeider.
Francesco Zerrillo
Episkopalgenealogi
Hans episkopalgenealogi er:
Pierre Bérégovoy
Politikken
I 1969 trådte han inn i de nygrunnlagte sosialistiske parti under partiets årsmøte i Alfortville. I 1971 deltok han ved partiets årsmøte i Épinay, der det ble utarbeidet et felles partiprogram. Han støttet i 1974 François Mitterrand i presidentvalgkampen. Mitterrand tapte med knapp margin mot Giscard d’Estaing. I 1977 ledet Bérégovoy forhandlingene med Det franske kommunistiske parti om et felles regjeringsprogram.